জানলাম আইজ ঘরে ফিরতে দেরি অইবো মাস্টরের। এইত্তো সুযোগ। রাইত যাইবো আন্ধাগুন্ধি। কেউ থাকবো না রাস্তায়। লও, যা করনের সাইরা আসি। লক্ষ্যার তীর ধরেই বাঁশগাঁও হয়ে বাড়ি ফিরবে আফসার কাজী। তারা তৈরি হয়ে বেরিয়ে যায় ঠিক সময়ে।মাস্টারের ফিরতি পথ হিসাব করে খানিক ঝোপঝাড়ের আড়ালে বসল দু'জন। যতক্ষণ আফসার কাজী ফিরে না আসবে, অপেক্ষা করতে হবে তাদের। তারপরও ভাবনা। খুন শেষ করার পর লাশেরও গতি করা লাগে। থানা-পুলিশ যদি মৃত আফসার কাজীকে পায় তাহলে সেই জের গড়াবে মূলত কিরমানকে ঘিরে।